Universis presentes litteras inspecturis, frater Yvo, miseratione divina Cluniacensis ecclesie minister humilis, salutem in eo qui salus est omnium et salvator. Universitati vestre tenore presentium intimamus, quod nos Petrum, abbatem Mauziacensem, nobis rebellem et inobedientem, propter ejus rebellionem et inobedienciam ab amministratione et officio ecclesie nostre Mauziacensis suspendimus, eumque propter ejus rebellionem et inobedienciam in scriptis excommunicamus et excommunicatum fecimus publice nunciari. In cujus rei testimonium presentibus litteris sigillum nostrum duximus apponendum. Datum Cluniaci, VII kal. maii, anno Domini Mº CCº sexagesimo septimo. (Le sceau manque.)